JUMAL KÕNELEB
Tere jälle ja tere tulemast vaatama saadet "Jumal kõneleb".
Tahan kohe alguses tänada kõiki vaatajaid,
kes on saatnud meile palvesoove ja tagasisidet.
Meieni on jõudnud palju positiivset tagasisidet.
See teeb väga alandlikuks.
Tänu Issandale selle eest.
Aitäh eestpalvesoovide eest,
sest need pole meile koormaks vaid eesõigus ja rõõm
on teiega seista ning paluda Jumalat appi.
Tema abi on hädaajal kindel tugi.
Täna tahame taas rääkida usust.
Jumal kutsus meid omal ajal rajama usu varal kristlikku kooli.
Me elame ikka veel usust.
See tuleb aina paremini välja, sest oleme sellega harjunud.
Sellega võib ära harjuda.
Sellega harjub ja märkad, et see ka toimib.
Ma ei pea enam hädaldama, sest Jumala tõotused on kindlad
ning need püsivad, on jah ja aamen igal päeval.
See on nii vägev. Aitäh!
Tänu Jumalale ja teile, kes meie tööd toetate.
Te olete Jumala käsi selles töös.
See on nii võimas. - Tõesti, aitäh.
Teeme kõik koos seda tööd.
Miks siis usk on nii tähtis?
See on meile tähtis juba argipäevas
ning meile kõikidele, sest saame päästetud usu kaudu.
Sel aastal täitub 500 aastat usupuhastusest.
Siis tuli esile see tõde,
et inimene saab päästetud armust ja ainult usu kaudu Jeesusesse.
Piibel ütleb 1. Korintlastele 1:21: "Kuna maailm Jumala tarkuses
ei tundnud Jumalat ära tarkuse abil, siis oli Jumalale meelepärane
päästa selle narri kuulutuse kaudu need, kes usuvad."
Muidugi on usk väga tähtis, sest vaid usk Jeesusesse päästab.
Kuid see pole veel kõik.
Usu kaudu saame ka õigeks ja Jumala lasteks.
Neid asju me ei saavutata oma tegudega ja kauni naeratusega.
Need võetakse vastu usu kaudu.
Kirjas galaatlastele 2:16 öeldakse:
"aga teades, et inimene ei saa õigeks Seaduse tegude kaudu,
vaid ainult usu läbi Kristusesse Jeesusesse,
siis oleme ka meie uskunud Kristusesse Jeesusesse,
et saada õigeks usust Kristusesse ja mitte Seaduse tegude kaudu,
sest Seaduse tegude kaudu ei mõisteta õigeks ühtegi inimest."
Kas pole hea teada?
Siin öeldakse, et Temast piisab.
Kui mõistan, et Ta suri just isiklikult minu eest,
ning teadvustan ja usun sellesse, siis sellest piisab.
Kui mõistan, et Ta pesi mind puhtaks, siis Tema ohvrist piisab.
Võtan selle isiklikult vastu, et ma kõlban Temale.
See ei ole mingil moel minu tublidusest või tegudest sõltuv.
Üksnes selle mõistmisest, vastu võtmisest ja uskumisest.
Piibel ütleb veel Johannese evangeeliumis 1:12
"Aga kõigile, kes tema vastu võtsid, andis ta meelevalla
saada Jumala lasteks, neile, kes usuvad tema nimesse."
Need on ristiusu põhialused,
mis loodetavasti on meile kõikidele iseenesestmõistetavad.
Pääseme üksnes usu kaudu, meid mõistetakse usust õigeks
ning me saame Jumala lasteks usu kaudu.
Paljudele need ongi selged.
Nüüd räägime teisest vaatenurgast, mis mind innustab.
Piibel ei räägi usust vaid ühekordsest usuletulemisest.
Piibel räägib usus käimisest ning sellest, et elame usust.
Me käime usus. - See on usus käimine. Usutee.
See vaatenurk puudutab otse Sinu ja minu argipäevaelu.
Usk pole selline asi,
et kord saad usklikuks ja sellega lugu lõppeb.
Usk on jõuvarude allikas,
millega sa saad mõjutada ja muuta oma argipäevaelu.
Võid usu kaudu tõusta probleemidest ja väljakutsetest kõrgemale.
Õige jääb usust elama.
See on meie elamise retsept.
See on viis, kuidas peaksid kuidas Jumala lapsed elama.
Õige jääb usust elama.
Oled öelnud: "Paljud on saanud usklikeks,
aga ei ole kasutanud oma usku argipäevaelus."
Pole kasutanud oma usku. - See on tsitaat mu raamatust.
Võime tahtlikult usku kasutada.
See on väga oluline asi.
Mina arvasin pikka aega, et kõik minu elus sõltub Jumalast,
sellest, mida Ta teeb ning mida Ta otsustab.
See tingib omakorda selle, et elu on väga ebakindel
ning oleme kui eri õpetuste, tunnete ja sündmuste räsida.
Olen kogu aeg olukordadest räsitud.
Sel hetkel ma mõistsin,
et võin täitsa ise otsustada vabatahtlikult uskuda Jumalasse.
Võin otsustada keset väljakutseid ja raskusi pöörata elu usurööbastesse.
Usun, ma ei lange masendusse ega lähe kaasa selle hirmuga
ja ma ei lase ennast räsida vaid hoian kinni usust Jumalasse.
Sellest sünnib tohutu muutus.
Sellest algab hoopis erinev tasakaalukus ja kindlustunne elus.
Just keerulistes olukordades ei saa oma tundeid usaldada.
Tunded räägivad suvalisi asju.
Kui me oleme parasjagu riius,
siis tunded võivad tuua minus esile täieliku nõiamoori,
kui ma muidugi lasen sellel esile tulla.
Võin ka ise teadlikult valida ja ennast sundida valima selle,
et püsin armastuses ja lähen pesuruumi jõudu koguma.
Pärast saame asjalikult vestelda aga see on valikuküsimus.
Usurööbastel püsimine on valik,
mis toob igal ajal esile head vilja, rahu ja õiguse.
Me pole sealjuures isegi imedest veel rääkinud.
See vaatenurk
võib kõlada pisut kummalisena aga usk on nagu tööriist.
Võin sellest kinni haarata väljakutsete ees seistes.
See pole selline asi,
mis tuleb ja läheb, mida kord on ja teine kord mitte.
Võin teadlikult haarata usust
ja teadlikult otsustada, et usun Jumalasse
ja et Ta täidab kõik mu vajadused oma rikkust mööda
nagu Ta lubab kirjas filiplastele 4:19.
Just.
See on nagu tööriist, mida ma teadlikult kasutan.
Täiesti teadlikult haaran kinni usu tööriistast
ja otsustan mitte lasta olukorral ennast masendada.
Mõnikord pean roomama sinna pesuruumi.
Mõnikord pean keset ööd, nagu hiljuti juhtus, ärkama
ning keset muresid ja vaeva tegema enese jaoks selle otsuse.
Marssisin duši alla ja pesin need mured maha.
Otsustasin tuppa tagasi minnes
kuulutada Jumala tõotusi ning minna magama.
Nii ma tegingi ja magasin magusasti.
Kui otsustame uskuda Jumalasse ja Jeesusesse,
siis see ei kõigu, sest Jeesus on Jumalana kalju.
Kuigi me sageli arvame, et nähtamatud asjad,
ja Taevane reaalsus on kõikuv, tegelikult on asi täiesti vastupidine.
Nähtamatu taevane reaalsus, Jumal, Jeesus ja Püha Vaim,
on kogu aeg kaljukindlad, kogu aeg samasugused.
Jumala Sõna on kogu aeg see, mis püsib ning ei kõigu.
See on selles elus üks kõikumatu reaalsus.
Nähtav on seevastu kõikuv.
Nähtamatud asjad on igavesed.
Nähtavad on piiratud ajaga, kõikuvad ja muutuvad.
Seda on vägev teada,
et võin valida reaalsuse, mis on täielikult kõikumatu.
See aitab, kui oled selline, kelle tunded käivad üles ja alla.
Piibellik usk on kindel veendumus, mida loodetakse
ja joondumine selle järgi, mida ei ole veel näha.
Sellest räägitakse kirjas heebrealastele 11:1.
Üks usukangelastest oli Aabraham.
Tema kohta on öeldud kirjas roomlastele 4:18-21:
"Aabraham uskus,
kui lootus näis lootusetu, et ta saab paljude rahvaste isaks,
selle ütluse järgi: "Nõnda peab olema sinu sugu."
Ta ei jäänud usus nõdraks, pannes tähele oma elatanud,
ligi saja-aastast ihu ja Saara surnud lapsekoda.
Ta ei kahelnud Jumala tõotuses uskmatuna,
vaid sai vägevaks usus, ülistades Jumalat
ja olles täiesti veendunud, et Jumal on vägev
ka täitma seda, mida on tõotanud."
Ta oli täielikult veendunud,
et Jumal võib täita seda, mida Ta on lubanud.
Ta oli täielikult kindel selles ja Joy on täiesti kindel selles
ja ka sina oled täiesti kindel selles, et seda, mida Jumal on lubanud
näiteks siin oma Sõnas, seda Ta võib ka täita.
Piibellik ehk Aabrahami usk ei kahtle, on kindel ja kõikumatu.
Jakoobus kirjutab oma raamatus 1:5-8 nõnda:
"Kui kellelgi teist jääb vajaka tarkust,
siis ta palugu Jumalalt, kes kõigile annab.
Jumal annab kõigile heldelt ega tee etteheiteid, ja talle antakse.
Aga ta palugu usus, ilma kahtlemata,
sest kahtleja sarnaneb tuule tõstetud
ja sinna-tänna paisatud merelainega.
Selline inimene ärgu ometi arvaku, et ta midagi saab Issandalt,
ta on hingelt kaksipidine mees, ebakindel kõigil oma teedel."
Kui loeme Aabrahami usust ja Jakoobuse kirja,
siis võib tekkida üsna lootusetu tunne.
Kust peaks saama sellise täiusliku ja kõikumatu usu?
Tunnistan otse, siiralt ja ausalt,
et minu usk on vahel päris madalseisus.
Piibellik usk ei tugine minul ja minu tunnetel.
See ei tugine mu
tunnetele või olukordadele vaid Jumalale, kes ei muutu,
samuti Jumala Sõnal, mis ei muutu.
Selline usk peab vastu.
Küsimus on usus Jumalasse, kellesse me usume.
See erineb arvamisest, et ehk Jumal tahab sedasi.
Kui miski on Jumalast, siis me teame seda.
Aabraham teadis ja näeme Piiblist, et Jumal julgustas teda mitu korda.
See on kaunis ja lohutav, sest olen päris kindel selles,
et see ei olnud Aabrahami jaoks eriti kerge.
Ei olnudki, näeme seda Piiblis.
Minu meelest on nii imeline,
et ikka uuesti ja uuesti ilmutab Issand end Aabrahamile,
julgustab teda ikka ja jälle ning aitab Aabrahamil käia usus.
1. Moosese raamatus 13:14-17 ütles Issand Aabrahamile:
"Tõsta nüüd oma silmad üles ja vaata paigast, kus sa oled.."
Issand tuleb Aabrahami juurde ja ütleb: "Tõsta silmad ja vaata!"
"põhja ja lõuna ja hommiku ja õhtu poole,
vaata igasse suunda, sest kogu maa, mida sa näed,
ma annan sinule ja su soole igaveseks ajaks!"
Issand aitab Aabrahamil joonistada oma sisemusse pilti
kõigest sellest, mida on ümberringi näha.
"kui keegi suudab maapõrmu ära lugeda,
siis on sinugi sugu äraloetav."
Ta ütleb: "Vaata maad ja liiva. Kas võid liivaterad üle lugeda?"
Muidugi ei või neid üle lugeda.
Ta ütleb siis veel: "Võta kätte,
käi maa läbi pikuti ja põiki, sest ma annan selle sinule!"
Käi ringi, pea meeles, mida ma olen ütelnud,
käi see risti ja põiki läbi, mõtle selle asja üle,
et ma olen tõotanud anda sulle selle maa.
Ta teeb seda uuesti 1. Moosese raamatus 15:5:
"Ja ta viis tema õue ning ütles: "Vaata nüüd taeva poole
ja loe tähti, kui sa suudad neid lugeda!"
Aabraham, vaata taevasse ja püüa tähed kokku lugeda.
Vaata, kui palju on neid.
Kas suudad neid kokku arvata?
Aabraham muudkui vaatas ning muidugi ei suutnud.
Neid on ju nii palju, et ei saa kokku lugeda.
Ta ütles temale: "Nõnda saab olema sinu sugu!"
Issand on nii armuline ning nii imeline,
et keeruliste olukordade keskel aitab Ta meid taas eri viisidel.
Ära anna alla, mine edasi!
Ta tõstab ikka ja jälle üles.
Väga julgustav, et Ta kohtus ka Aabrahami ja Saaraga
kui Saara oli lastetuna vananenud ja Aabraham oli üle sajaaastane.
Ta ütles, et järgmisel aastal saab Saara lapse
ning Saara lausa naeris selle peale.
Me näeme ka seda Piiblis.
Kui soovid lugeda, siis see leidub 1. Moosese raamatus 18:9-15.
Jumal ei vihastanud ega heitnud ette Saara naermist.
Ta lihtsalt ütles, et sa naersid, aga miski ei ole Jumalale võimatu.
Kord korra järel Jumal julgustas ja toetas Aabrahami.
Ta kinnitas Tema usku.
Tõeline usk tuleb Jumalalt.
Tahan tuua sellest konkreetse näite.
Usuelu alguses mõtlesin, et Jumal võiks ka minu kaudu
teha sellise ime, et muuta vesi veiniks.
Ma olin rongis ja minu vastas olid mõned uskmatud inimesed.
Mõtlesin, et nüüd alles näitan neile.
Mul oli tops veega ja palusin, et Issand muudaks selle veiniks.
Midagi ei juhtunud, sest see oli lihtsalt minu soov.
See oli soov, et Jumal võiks teha sellise ime.
See ei olnud usk.
Teine näide on aga sellest, et läksin sõbraga välismaale
kristlike koolide juhtide ühisele kokkusaamisele.
Mul polnud raha selleks reisiks.
Piletid olid aga mitte elamisraha.
Palusin Issandat, et Ta aitaks, sest ma vajan nüüd Tema abi.
Tundsin vaimus, et Issand ütleb: "Jan, ära karda. Ära karda."
Kui sõnum on Jumalalt, siis see sisaldab ka usku.
Ma teadsin lihtsalt , et see asi saab korda.
Kui läksin järgmisel korral oma pangakontot vaatama,
oli keegi kandnud sellele tuhat eurot.
Kõik sai korda.
Said maksta ka ühe kaaslase eest.
Just, sõbral samuti.
See oli tõesti veel lisaõnnistus.
Tõeline usk pole lihtsalt lootmine, et äkki Jumal teeb nii või naa.
Usk, mis tuleb Jumalalt on kindlus.
Selles kindluses on teadmine, et miski on just nii.
Õigupoolest on nii, et iga kord, kui olen hädas,
lähen Tema juurde ning otsin Tema palet.
Otsin Piiblist vastuseid oma probleemile.
Ma otsin ja otsin sealt, kuni leian enese jaoks sõnumi
ja mitmeid kirjakohti, mis kõnetavad minu olukorras.
Otsin ehk mõne hea jutluse sellel teemal.
Otsin Teda ja selle kaudu mu usk tugevneb iga korraga.
Kord korra järel.
Sel kombel me jaksame minna edasi.
Kirjas heebrealastele 12:1-3 on imeline julgustav sõnum.
"Seepärast ka meie, kelle ümber on nii suur pilv tunnistajaid,
pangem maha kõik koormav ja patt, mis hõlpsasti takerdab meid,
ja jookskem püsivusega meile määratud võidujooksu!"
See on võidujooks.
Elu on nagu mingi võistlus
ja pidev valikute tegemine keerulistes olukordades.
Vaadakem üles Jeesusele, usu alustajale ja täidesaatjale,
kes häbist hoolimata kannatas risti temale seatud rõõmu asemel
ja on nüüd istunud Jumala trooni paremale käele.
Võtke siis eeskujuks teda, kes on kannatanud
niisugust patuste vaenu enese vastu,
et te ei väsiks ega teie hing ei nõrkeks."
Mina, Joy, ei väsiks ega kaotaks lootust.
Vaataksin Jeesusele, usu alustajale ja täidesaatjale.
Imeline, et aina uuesti soovitatakse meil Temale vaadata.
Pööra oma pilk probleemidelt ja iseeneselt aina uuesti Temale.
Jeesus on ka sinu usu alustaja ja täideviija.
Ta oli Aabrahami usu alustaja ja täideviija.
Jeesus oli Noa ja teiste usukangelaste usu allikas.
Nüüd me tahame palvetada.
Tänu, Taevaisa, et Sina oled täis usku.
Sina oled täis usku meie kõikide jaoks.
Igaühe jaoks, kes võitleb ka praegusel hetkel.
Tänu, Issand, et Püha Vaimu kaudu kinnitad Sa nüüd meie kõikide usku.
Tänu, Issand, et saame ja võime alati teadlikult sirutada oma käed,
pöörata oma pilgud Sinu poole ja usaldada Sind kõigele vaatamata.
Tänu, Issand, et samamoodi nagu kinnitasid Aabrahami, Noad
ning ka mind ja Joyd, kinnita samamoodi meid kõiki.
Lase meis tõusta taas usuvaim.
Tänu, Püha Vaim, et tood usku
ja kinnitad usuvaimu meis kõigis ning me saame jälle tõusta,
toetuda Sinule ja teada, et kõik pole kaugeltki läbi.
Issand, tahan Sind tänada, et oled tõesti hea Isa.
Tänu, Issand, Sinu õnnistuse eest.
Tahan praegusel hetkel paluda
Su õnnistust kõikide eludesse Jeesuse nimel.
Tänu, Issand, et saadad praegu
oma inglid kõikidesse eludesse Jeesuse nimel.
Tänu Issand, et saame kuulutada Sinu Sõnu meie eludesse,
saame kuulutada majanduslikku abi ja õnnistust
ning majanduslikku edasiminekut Jeesuse nimel.
Tänu, Issand, tervise eest.
Tänu, et saan kuulutada tervist
ja Jeesuse nimel ülestõusmisväge, mis puudutab praegu rakutasandil.
Tänu Issand, tänu, et Sa tõesti mõjutad me elusid Jeesuse nimel.
Tood esile oma imesid praegusel hetkel Jeesuse nimel.
Aamen.
Tänu Issandale.
Tunnen, et Issand tahab ütelda sulle:
"Usu ainult. Ära karda ega kõhkle,
sest mina, Issand, olen su Jumal ja mina ei muutu."
Tänu, halleluuja.
See julgustab. - Just.
Täpselt nagu ütlesid, nii julgustab see ka mind.
Ka mina vajan usku,
et jaksaksin edasi minna ja usaldada, et kõik saab korda.
Meil on väljakutseid aga Jumal on suurem.
Kogu TV7 on paras väljakutse, selle töö laieneb kogu aeg.
Me vajame teineteist ja vajame usku Jumalasse.
Sageli kasutab Jumal just meid, inimesi.
Meie kristlik kool on usuprojekt aga samamoodi on ka TV7.
See sai alguse ühest sõnumist ja nägemusest
ning nüüd on see kasvanud suureks õnnistuseks Soomes, Rootsis,
Eestis ja venekeelsele vaatajaskonnale kogu maailmas.
Kui soovid toetada seda usuprojekti,
võid helistada numbrile 9001777 ja annetada Eestis 7 eurot.
Võid kasutada ka kontonumbreid, mida näed peatselt ekraanil.
Kui soovid rohkem teada saada meie usuprojekti kohta,
võid külastada meie kodulehekülge: www.kristillinenkoulu.org
Ole õnnistatud ja tea, et Jumal pole sind unustanud.
Jumal pole sind kindlasti hüljanud.
Ta on ka sinu usu alustaja ja täideviija.
Selle, mida Ta on lubanud, saadab Ta ka täide.
Ole kindel ja usalda Jumalat.
Aamen.
Taevas TV7 kontonumbrid: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin